GUNKUL วิ่ง 4% นลท.ไล่เก็บก่อนขึ้น XD 25 ส.ค.นี้ ปันผล 0.06 บ.
GUNKUL วิ่ง 4% แตะ 5 บาท คาดนักลงทุนไล่เก็บก่อนขึ้นเครื่องหมาย XD ในวันที่ 25 ส.ค.นี้ และแจกปันผล 0.06 บาท วันที่ 9 ก.ย.64
23 ส.ค. 2564

ผู้สื่อข่าวรายงานว่า ราคาหุ้น บริษัท กันกุลเอ็นจิเนียริ่ง จำกัด (มหาชน) หรือ GUNKUL ณ เวลา 15.58 น. อยู่ที่ระดับ 5 บาท บวก 0.20 บาท หรือ 4.17% สูงสุดที่ระดับ 5 บาท ต่ำสุดที่ระดับ 4.82 บาท ด้วยมูลค่าการซื้อขาย 2.04 พันล้านบาท

ทั้งนี้ ปัจจัยที่คาดว่าส่งผลให้ราคาหุ้นปรับตัวเพิ่มขึ้น เนื่องมาจากนักลงทุนเข้าซื้อหุ้นก่อนขึ้นเครื่องหมาย XD (วันที่ไม่ได้รับสิทธิปันผล) โดย GUNKUL จะขึ้นเครื่องหมาย XD ในวันที่ 25 ส.ค.64 ก่อนที่จะจ่ายปันผลเป็นเงินสด 0.06 บาท/หุ้น ในวันที่ 9 ก.ย. นี้